تورکیه جمهوریتی جمهوررئیسی رجب طیب اردوغان ینگی تور کرونا ویروس (کووید 19) پاندمی سی دوامیده ساغلیق نی سقلش تیزیمی و اقتصاد نینگ توختب قالیشی گه اجازت بیرمه گن لیک لری نی بیلدیردی.
جمهوررئیس اردوغان بیش تپه ملت کنگره و فرهنگ مرکزی ده بولیب اوتگن بیر مراسم معروضه قیلدی.
معروضه سیده ینگی تور کرونا ویروس پاندمی سی توغریسیده, "کوپلب اولکه لر اوشبو پاندمی حقیده تیار بیر وضعیت ده ایمس ایدی. مادی جهت دن بیز دن یخشیراق وضعیتده بولگن دولت لر ساغلیق نی سقلش جهتی دن کوپلب قیینچیلیک لر گه دوچ کیلیب قالدی.  دنیا ده هیچ بیر نرسه نینگ سابق ده گی دیک بولمیدیگن بیر دور باشله گن وضعیتده" دییه قید ایتدی.
خلق ارا مقیاسده اقتصادی کوچ نینگ توشیب کیتگن لیگی, امریکا قوشمه ایالتلری, آلمان, جاپان و انگلستان سنگری اقتصادی جهت دن کوچلی اولکه لرنینگ پاندمی دن تاثیرلنگن لیگی نی بیلدیرگن اردوغان, اوز سوز لری نی, "اوشبو پروسه دن بیز هم منفی تاثیرلندیک. بیراق, باشقه اولکه لر بیلن سالشتیریلگنده اینگ آز تاثیرله نیش گه موفق بولدیک" شکلیده دوام ایتتیردی.
اردوغان, دنیا ده سرمایه گذارلیک لرنینگ تقریباً توختب قالگن بیر وضعیت ده سرمایه گذارلیک میزانی نی آرتیرگن لیک لری نی معلوم قیلرایکن, تورک اقتصادی نی ینه یخشی بیر وضعیت گه کیتیرگن لیک لری نی بیلدیردی.
اردوغان, پاندمی نینگ ینگی فرصت لرنینگ پیدا بولیشی گه سبب بولگن لیگی و اوشبو دایره ده باشقه ساحه لر بیلن بیرگه اقتصادی جهت دن هم تورکیه نینگ کوچی نینگ آرتیب کیته دیگن لیگی نی معلوم قیلدی.
